दिल्ली में बाइक सवार को भनक तक नहीं लगी, तीन चोर पैसे निकाल ले गए
Delhi Red Fort Traffic Signal Robbery; Video Goes Viral दिल्ली में लाल किले के पास दो चोर ट्रैफिक सिग्नल पर खड़े बाईक सवार युवक के बैग से 40 लाख रुपए निकाल ले गए। इसका एक वीडियो सामने आया है, जिसमें एक व्यक्ति ट्रैफिक सिग्नल पर खड़ा हुए।
दिल्ली में लाल किले के पास तीन चोर ट्रैफिक सिग्नल पर खड़े बाइक सवार के बैग से 40 लाख रुपए निकाल ले गए। इसका एक वीडियो सामने आया है, जिसमें एक बाइक सवार युवक ट्रैफिक सिग्नल पर खड़ा हुआ है। पीछे से तीन लोग आए और बड़ी ही सफाई से उसके बैग से पैसे निकाल लिए। फिर वहां से भाग गए। इस घटना के दौरान युवक को भनक तक नहीं लगी की उसके बैग से पैसे चोरी हो गए। सिग्नल खुलते ही युवक आगे निकल गया। घटना 1 मार्च की है, इसका वीडियो अब सामने आया है।
इसके बाद जब युवक को पता चला की पैसे गायब हैं, तो उसने पुलिस में इसकी शिकायत की। पुलिस ने CCTV की मदद से दो आरोपियों को पकड़ लिया है। एक आरोपी फरार है। पकड़ाए आरोपियों की पहचान आकाश और अभिषेक के रूप में हुई है। उनके पास से चोरी हुए 40 लाख रुपए में से 38 लाख रुपए बरामद कर लिए गए हैं।
बाइक सवार लोगों को निशाना बनाता है गिरोह
पुलिस ने बताया कि यह ग्रुप बाइक सवार लोगों को निशाना बनाने के लिए जाना जाता है। गिरोह पहले भी ट्रैफिक में या सिग्नल होने पर ऐसी कई घटनाओं को अंजाम दे चुका है। 
फर्म में कैशियर है युवक, बोला-घर जाकर देखा पैसे गायब थे
युवक ने बताया कि वह शिक्षा से जुड़ी एक फर्म में कैशियर है। वह फर्म के मालिक के कहने पर किसी के पैसे लेकर नार्थ एवेन्यू जा रहा था, तभी रास्ते में चोरी की यह वारदात हो गई, जब वह घर पहुंचा तो देखा की पैसे गायब हैं। फिर पुलिस स्टेशन जाकर शिकायत की।
ये खबरें भी पढ़ सकते हैं...
जेब काटने के शक में युवक को गंजा किया, वह रोता रहा, हाथ जोड़कर माफी मांगी
गाजियाबाद में जेब काटने के शक में भीड़ ने एक युवक को पहले मारा-पीटा। फिर गंजा कर दिया। युवक हाथ जोड़कर माफी मांगता रहा। कहता रहा कि मैंने जेब नहीं काटी है। बावजूद इसके भीड़ ने ट्रिमर से बाल काटकर गंजा कर दिया। पिटाई करने वालों का कहना था कि उन्होंने युवक को जेब काटते हुए रंगे हाथ पकड़ा है।
उसकी जेब से उस्तरा भी मिला है। फिलहाल, घटना का वीडियो सामने आने के बाद पुलिस ने पांच युवकों को गिरफ्तार कर लिया है। घटना तीन दिन पुरानी टीला मोड़ थाना क्षेत्र के गरिमा गार्डन की है। पूरी खबर यहां पढ़ें...
बिहार में मॉब लिंचिंग में एक की मौत, दो घायल, चोर बताकर ग्रामीणों ने पीटा
बिहार के ​​​​​​​गया में चोरी के आरोप में 3 युवकों की भीड़ ने पिटाई कर दी थी। इसमें से एक युवक बाबर की इलाज के दौरान मौत हो गई थी। बाकी 2 युवकों साजिद, रुकमद्दीन का मगध मेडिकल कॉलेज में इलाज जारी है। मामला बेलागंज थाना इलाके डीहा गांव का है।​​​​​​ पूरी खबर यहां पढें...